CELEX: 62021TN0764
Language: sl
Date: 2021-12-08 00:00:00
Title: Zadeva T-764/21: Tožba, vložena 8. decembra 2021 – Atesos medical in drugi/Komisija

28.2.2022   
            
            
               SL
            
            
               Uradni list Evropske unije
            
            
               C 95/39
            
         
      Tožba, vložena 8. decembra 2021 – Atesos medical in drugi/Komisija
      (Zadeva T-764/21)
      (2022/C 95/55)
      Jezik postopka: angleščina
      
         Stranke
      
      
         Tožeče stranke: Atesos medical AG (Aarau, Švica) in 7 drugih tožečih strank (zastopniki: M. Meulenbelt, B. Natens in I. Willemyns, odvetniki)
      
         Tožena stranka: Evropska komisija
      
         Predlog
      
      Tožeče stranke Splošnemu sodišču predlagajo, naj:
      
                  —
               
               
                  razglasi za ničen sklep tožene stranke, izdan na neznan datum, v katerem je napačno navedeno, da je določitev podjetja Schweizerische Vereinigung für Qualitäts – und Management Systeme (v nadaljevanju: SQS) kot organa za ugotavljanje skladnosti za medicinske pripomočke v skladu z Direktivo št. 93/42/EGS o medicinskih pripomočkih potekla, in s katerim je podjetje SQS od 28. septembra 2021 izbrisano iz podatkovne zbirke priglašenih in imenovanih organov v skladu z novim pristopom Evropske komisije in
               
            
                  —
               
               
                  toženi stranki naloži plačilo stroškov.
               
            
         Pritožbeni razlogi in bistvene trditve
      
      Tožeče stranke v utemeljitev tožbe navajajo štiri razloge.
      
                  1.
               
               
                  Prvi tožbeni razlog: tožena stranka je kršila člen 296 PDEU in člene 5(1), 5(2) in 13(2) PEU.
               
            
                  2.
               
               
                  Drugi tožbeni razlog: tožena stranka je zlorabila svoja pooblastila.
               
            
                  3.
               
               
                  Tretji tožbeni razlog: tožena stranka je kršila člen 218(9) PDEU ter člene 8, 18, 19 in 21 Sporazuma o vzajemnem priznavanju med EU in Švico, (1) pravico do izjave kot je določena v členu 41(2) Listine o človekovih pravicah, pravico do obrambe in splošno načelo fraus omnia corrumpit.
                  
               
            
                  4.
               
               
                  Četrti tožbeni razlog: tožena stranka je kršila člen 120 Uredbe (EU) št. 2017/745 (2) ter člena 1 (v povezavi s členom 20) in 5 Sporazuma o vzajemnem priznavanju med EU in Švico ”, in tudi splošna načela učinkovitosti, pravne varnosti in legitimnih pričakovanj.
               
            
         (1)  Sporazum med Evropsko skupnostjo in Švicarsko konfederacijo o vzajemnem priznavanju ugotavljanja skladnosti (UL, posebna izdaja v slovenščini, poglavje 11, zvezek 41, str. 407), kot je bil spremenjen s Sklepom št. 2/2017 Odbora, ustanovljenega na podlagi Sporazuma med Evropsko skupnostjo in Švicarsko konfederacijo o vzajemnem priznavanju ugotavljanja skladnosti, z dne 22. decembra 2017 o spremembi poglavja 2 o opremi za osebno zaščito, poglavja 4 o medicinskih pripomočkih, poglavja 5 o plinskih napravah in kotlih ter poglavja 19 o žičniških napravah [2018/403] (UL 2018, L 72, str. 24).
      
         (2)  Uredba (EU) 2017/745 Evropskega parlamenta in Sveta z dne 5. aprila 2017 o medicinskih pripomočkih, spremembi Direktive 2001/83/ES, Uredbe (ES) št. 178/2002 in Uredbe (ES) št. 1223/2009 ter razveljavitvi direktiv Sveta 90/385/EGS in 93/42/EGS (UL 2017, L 117, str. 1).